Source: http://docplayer.fi/2076779-Tekijanoikeuksiin-ja-verkkoviestintaan-liittyvat-rikokset-helsingin-hovioikeuden-viimeaikaisessa-oikeuskaytannossa.html
Timestamp: 2018-04-24 04:46:41+00:00
Document Index: 25489585

Matched Legal Cases: ['KKO ', 'kko ', 'KKO ', 'KKO ', 'KKO ', 'KKO ', 'kko ', 'kko ', 'kko ', 'tuomioistuin ', 'tuomioistuin ', 'KKO ', 'KKO ', 'KKO ', 'kko ', 'KKO ', 'KKO ', 'KKO ']

Tekijänoikeuksiin ja verkkoviestintään liittyvät rikokset Helsingin hovioikeuden viimeaikaisessa oikeuskäytännössä - PDF
Download "Tekijänoikeuksiin ja verkkoviestintään liittyvät rikokset Helsingin hovioikeuden viimeaikaisessa oikeuskäytännössä"
Oskari Jukka-Pekka Mäkelä
1 Marika Siiki Tekijänoikeuksiin ja verkkoviestintään liittyvät rikokset Helsingin hovioikeuden viimeaikaisessa oikeuskäytännössä 1. Johdanto Verkkoviestinnän vaikutukset ulottuvat jo lähes kaikkialle. Kehitys on nähtävissä erityisesti tekijänoikeuden alalla, sillä verkkoviestinnällä on yhä suurempi merkitys tekijänoikeudellisissa riita- ja rikosasioissa. Ongelmia syntyy, kun tekijänoikeuden suojaamaa materiaalia levitetään verkossa. Kirjoituksessa tarkastellaan kymmentä tekijänoikeuksiin ja verkkoviestintään liittyvää rikosasiaa, jotka ovat saapuneet vuonna 2006 tai sen jälkeen Helsingin hovioikeuteen. 1 Tapauksista nostetaan esiin sellaisia kysymyksiä, jotka ovat mielenkiintoisia viestintäoikeuden näkökulmasta. Muutamaa asiaa käsitellään kuitenkin tarkemmin, koska suuressa osassa aineiston jutuista tekoaika on päättynyt ennen tekijänoikeuslain ja rikoslain muutosten voimaantuloa Tapauksia lähestytään viestintäoikeudellisten perusoikeuksien erityisesti sananvapauden näkökulmasta. Sen vuoksi kirjoituksen alussa selostetaan lyhyesti tekijänoikeuksia koskevat perusoikeudet ja viestintäoikeudellisista perusoikeuksista ne, jotka ovat yhteisiä tekijänoikeuteen liittyvien perusoikeuksien kanssa. 2. Tekijänoikeuteen liittyvät perusoikeudet viestintäoikeudellisten perusoikeuksien valossa Tekijänoikeuksia suojataan ensisijaisesti Suomen perustuslain 15 :n omaisuuden suojaa koskevilla säännöksillä. Nykyään on myös katsottu, että tekijän tekijänoikeuslain 3 :n mukaiset moraaliset oikeudet 2 kuuluisivat tekijän itsemääräämisoikeuden piiriin Suo- 1 Saman ajanjakson aikana Helsingin hovioikeudessa on käsitelty kaksi muutakin tekijänoikeuksiin liittyvää rikosasiaa, joilla ei ole ollut minkäänlaista liityntää verkkoviestintään, eikä niitä sen vuoksi käsitellä tässä kirjoituksessa. Lisäksi kirjoituksessa viitataan muissa tuomioistuimissa käsiteltyihin tapauksiin, joilla on yhtymäkohtia näihin kymmeneen asiaan. 2 Moraalisten oikeuksien perusteella tekijällä on oikeus tulla mainituksi tekijänä eikä teosta saa muuntaa eikä esittää tekijää loukkaavalla tavalla. 95
2 men perustuslain 7 :n 3 nojalla ja tekijän kunniansuojaan perustuslain 10 :n 4 nojalla 5. Tosin vielä tekijänoikeuskomitean VII mietinnössä katsottiin, etteivät moraaliset oikeudet nauttineet perustuslain suojaa, vaan niiden vahvan suojan takeena olivat tuolloin kansainvälisten sopimusten velvoitteet 6. Tiedollinen itsemääräämisoikeus ja kunniansuoja ovat myös keskeisiä viestintäoikeudellisia periaatteita 7. Tiedollinen itsemääräämisoikeus nähdään usein tiedollisena vapautena vaikuttaa itseään koskevien tietojen käyttöön. 8 Tekijänoikeuksien yhteydessä sillä on merkitystä erityisesti käyttäjien oikeuksia arvioitaessa, kun oikeudenhaltijat keräävät tietoja teosten käytöstä. Oikeudenhaltijoiden tulee kunnioittaa käyttäjien tiedollisen itsemääräämisoikeuden lisäksi yksityisyyden suojaa, kun käyttäjät hyödyntävät tietoverkkojen välityksellä oikeudenhaltijoiden teoksia. Tämä on oikeudenhaltijoidenkin edun mukaista ja markkinoiden kasvun edellytys, sillä yksityisyyden loukkaaminen saattaa johtaa käyttäjien boikottiin. 9 Tämä on haaste teknisen kehityksen mahdollistamalle tehokkaalle tiedonvälitykselle 10. Tekijän moraalisten oikeuksien suojaksi annetut säännökset suojaavat tekijän kunniaa, ja moraalisista oikeuksista voi luopua vain rajoitetusti. 11 Teosta ei saa tekijänoikeuslain 3 :n 2 momentin mukaan muuttaa eikä sitä saa esittää tekijän arvoa loukkaavalla tavalla. Tekijän tekijänoikeuslain 2 :n mukaiset taloudelliset oikeudet 12 perustuvat perustuslain 15 :n omaisuuden suojaan. Tekijällä on perustuslain 18 :n elinkeinonvapauteen perustuva oikeus hankkia toimeentulonsa luomallaan teoksella. Tekijällä on taloudellisten oikeuksiensa nojalla yksinomainen oikeus päättää teoksensa julkistamisesta ja julkaisemisesta. 13 Julkaisematon teos kuuluu tekijän yksityisyyden piiriin. 14 Tämän vuoksi julkaisemattoman teoksen levittäminen 15 esimerkiksi internetissä laittomia kopioita jakamalla loukkaa omaisuudensuojan turvaaman tekijänoikeuden ohella tekijän yksityisyyttä. 3 Oikeus elämään sekä henkilökohtaiseen vapauteen ja koskemattomuuteen turvataan perustuslain 7 :ssä. Näistä henkilökohtaisella vapaudella suojataan tahdonvapautta ja itsemääräämisoikeutta (HE 309/ 1993 vp. s. 46). 4 Yksityiselämänsuoja turvataan perustuslain 10 :ssä. Yksityiselämänsuojalla suojataan muun muassa yksityiselämää, kunniaa ja kotirauhaa. Käsitteet ovat yleisiä ja laaja-alaisia ja tämän vuoksi osin myös päällekkäisiä. ks. HE 309/1993 vp. s HE 28/2004 vp. s OPM 1992:4 s Tiilikka 2007 s Sorvari 2002 s Kinnunen 2003 s Tiilikka 2007 s OPM 1992:4 s Taloudellisiin oikeuksiin kuuluvat kappaleiden valmistaminen ja yleisön saataviin saattaminen. 13 HE 28/2004 vp. s Harenko Niiranen Tarkela 2006 s Julkaisemattomien teosten levittäminen on erittäin suuri ongelma kansainvälisessä viihdeteollisuudessa, mutta onneksi vielä varsin harvinaista Suomessa (Piratismi kansainvälistä rikollisuutta, Antti Kotilaisen luento Helsingin käräjäoikeuden, Helsingin hovioikeuden ja oikeusministeriön järjestämässä tekijänoikeuskoulutuksessa). 96
3 Tekijänoikeuksiin liittyy kiinteästi myös sananvapaus. Sananvapaus on yksi keskeisin viestintäoikeuden perusoikeus. Sananvapaus sisältää viestin ilmaisemisen lisäksi oikeuden viestin vastaanottamiseen. Tekijänoikeudella suojataan sen sijaan vain kirjallista tai taiteellista muotoa. Tekijänoikeus ei siten kohdistu itse tietoihin, joten tekijänoikeus ei rajoita oikeutta mielipiteen ilmaisemiseen. Sananvapauskaan ei ole rajoitukseton, vaan sen käyttöä voidaan rajoittaa lainsäännöksillä. 16 Toisaalta sananvapauteen nojautuen on kyseenalaistettu koko tekijänoikeusjärjestelmän olemassaolo tietoyhteiskunnassa. Sananvapauteen kuuluvalla viestin vastaanottamisen oikeudella perustellaan perustuslain 16 :n sivistyksellisten oikeuksien ohella monia tekijänoikeuden rajoitussäännöksiä. Sivistykselliset oikeudet turvataan perustuslain 13 :n 3 momentin tieteen ja taiteen vapaudella, mutta perustuslain 20 :n julistuksenomainen kulttuuriperinnön suoja sisältää lisäksi sivistyksellisen perusoikeuden aineksia. 17 Viestintäoikeuden moniarvoisuuden yhteydessä painoviestintää koskeva sananvapaus on tulkittu eräänlaiseksi lehdistön ehdottomaksi elinkeinonvapaudeksi. 18 Perusoikeuksien konfliktitilanteissa periaatteena on, ettei mikään perusoikeus ole lähtökohtaisesti toista tärkeämpi. Perusoikeusmyönteisen tulkinnan tarkoituksena on saavuttaa sellainen tulkintavaihtoehto, joka parhaiten edistää perusoikeuksien toteutumista. 19 Ratkaisu on tehtävä punninnan avulla vastaamalla kysymyksiin, mikä painoarvo eri perusoikeuksille annetaan tapauksen tosiseikkojen arvioinnissa ja kumpi perusoikeus saa enemmän painoarvoa. 20 Tekijänoikeuslain esitöiden mukaan pohdittaessa perusoikeuksien suhdetta tekijänoikeuksien rajoitussäännöksiin on ensin arvioitava sitä, mikä merkitys tekijänoikeuden rajoitussäännöksillä on perusoikeuksien kannalta ja sen jälkeen, miten tekijänoikeutta tasapainotetaan muiden perusoikeuksien kanssa. Rajoitussäännös voi myös viedä erityisesti digitaaliympäristössä pohjan pois normaalilta, järkevältä ja kohtuulliselta tekijänoikeuden käytöltä. 21 Koillinen ja Lavapuro puolestaan katsovat, että tekijänoikeus ei ole automaattisesti pääsääntö, vaan konkreettisessa tulkintatilanteessa vasta perusoikeuspunninnan jälkeen voidaan ratkaista, mikä on tapaukseen sovellettava pääsääntö eli asettaako normi tekijänoikeudelle rajan vai rajoituksen HE 28/2004 vp. s HE 309/1993 vp. s Hoikka 2006 s PeVM 25/1994 vp. s Huovila 2005 s HE 28/2004 vp Koillinen Lavapuro 2002 s
4 3. Tietoverkkojen välityksellä tehdyt tekijänoikeuden loukkaukset 3.1. Taustaa Ennen lain 822/2005 voimaantuloa vuoden 2006 alusta tekijänoikeusrikoksen tunnusmerkistön täyttymisen edellytyksenä oli ansiotarkoitus. Lainmuutoksella ansiotarkoitus poistettiin tietoverkkojen välityksellä tehtyjen tekijänoikeusrikosten tunnusmerkistöstä. Muutoksen tarkoituksena oli kattaa kaikki ne tapaukset, joissa toisiinsa verkotettujen tietokoneiden avulla loukataan tekijänoikeuksia tai lähioikeuksia 23 Aikaisemmin ansiotarkoituksen ei katsottu täyttyneen, kun internetin vertaisverkkopalvelimiin saatettiin tekijän luvatta tekijänoikeudella suojattua aineistoa, mutta teokset internetiin laittanut henkilö ei saanut levitykseen saattamistaan teoksista muuta hyötyä kuin mahdollisuuden ladata muiden vastaavalla tavalla levitykseen saattamaa aineistoa. Ongelmana oli myös se, ettei tietoverkoissa tehtyjä rikoksia voitu tutkia, koska lainsäädännöstä puuttuivat tehokkaat keinot. Esimerkiksi poliisilain 36 :n mukaiset valtuudet olivat osoittautuneet tekijänoikeusrikkomusten osalta tehottomiksi, koska niistä seuraavaa rangaistus ei täyttänyt kotietsinnän edellytyksenä olevaa vähimmäisrangaistuksen vaatimusta. 24 Aineistoon kuuluvista kymmenestä asiasta kolmessa teot oli tehty ennen voimaantullutta tekijänoikeuslain ja rikoslain muutosta. Näissä kolmessa asiassa oli kysymys vain ansiotarkoituksen täyttymisestä. Sen ei katsottu näissä asioissa täyttyneen ja tekijät tuomittiin vain tekijänoikeusrikkomuksista. 25 Tapauksissa ensin käräjäoikeudet ja sen jälkeen hovioikeus katsoivat, että teoksia ei ollut saatettu yleisön saataviin ansiotarkoituksessa. Perusteluissa kiinnitettiin huomiota erityisesti siihen, että muutokseen johtaneessa hallituksen esityksessä oli katsottu, että suojattujen aineistojen laiton yleisön saataviin saattaminen oli tapahtunut ilman ansiotarkoitusta, koska menettelyllä oli vain aiheutettu aineistolla kauppaa tekeville yrityksille haittaa tai hankittu itselle tai muille ilmaista hyötyä 26. Tämän vuoksi aikaisemmin voimassa olleella lailla ei voitu puuttua vertaisverkoissa tehtyihin loukkauksiin. Ratkaisujen perusteluissa viitattiin myös korkeimman oikeuden ratkaisuun KKO 1999:115. Tapauksessa oli kysymys elektronisen postilaatikon välityksellä jaetuista tietokoneohjelmista, ja siinä korkein oikeus oli katsonut postilaatikon ylläpitäjän toimineen ansiotarkoituksessa. Olennainen ero näihin kolmeen tapaukseen on kuitenkin se, että korkeimman oikeuden ratkaisemassa tapauksessa postilaatikon ylläpitäjä oli saanut käyttäjiltä myös rahasuorituksia, joiden yhteismäärästä muodostui huomattava summa postilaatikon ylläpitäjän taloudellisiin oloihin nähden HE 28/2004 vp. s HE 28/2004 vp. s HelHO nro 1718, HelHO nro 3850 ja HelHO nro HE 28/2004 vp. s Tästä huolimatta ennen hovioikeuden antamia ratkaisuja Tuusulan käräjäoikeus oli päätynyt lainvoimaiseksi jääneessä ratkaisussa toisenlaiseen lopputulokseen. Siinä käräjäoikeus katsoi, että vastaaja 98
5 Hovioikeuden ratkaisulinjaa voidaan siis pitää perusteltuna, joskaan se ei ole viestintäoikeudellisesta näkökulmasta kovinkaan mielenkiintoinen. Viestintäoikeudellisesti olennainen oli lainmuutos, jonka keskeisenä tarkoituksena oli muuttaa verkossa tai sen välityksellä tehdyt tekijänoikeuden loukkaukset ankarammin rangaistaviksi. Verkossa tehtyä tekijänoikeuden loukkausta onkin sen laajakantoisten vaikutusten vuoksi pidettävä huomattavan moitittavana Yleisön saataviin saattaminen Rikoslain 49 luvun 1 :n 1 momentin mukaan joka tekijänoikeuslain säännösten vastaisesti loukkaa toisen oikeutta momentissa lueteltuihin teoksiin, lähetyksiin, esityksiin ja niin edelleen on tuomittava tekijänoikeusrikoksesta sakkoon tai vankeuteen enintään kahdeksi vuodeksi. Säännös vastaa tältä osin aikaisemmin voimassa ollutta säännöstä 29. Vastaavasti tekijänoikeusrikkomuksesta rangaistaan tekijänoikeuslain 56 a :n mukaan sitä, joka muun muassa saattaa teoksen yleisön saataviin tämän lain säännösten vastaisesti. 30 Rikoslain 49 luvun 1 :n 3 momentin nojalla tekijänoikeusrikoksesta tuomitaan myös se, joka tietoverkkojen välityksellä loukkaa toisen oikeutta 1 momentissa mainittuihin suojan kohteisiin. Rikoslaissa tarkoitettuna tekijänoikeuslain vastaisena menettelynä tulee kysymykseen yleensä kappaleiden valmistaminen tai teoksen saattaminen yleisön saataviin, mutta rangaistavaa on myös moraalisten oikeuksien loukkaaminen. Sen sijaan tekijänoikeuslain muiden esimerkiksi 3 luvun tekijänoikeuden siirtymistä koskevien säännösten loukkaaminen ei ole rikoslain 49 luvun 1 :ssä tarkoitettua toisen oikeuden loukkaamista. 31 Rangaistussäännökset saavat sisältönsä tekijänoikeuslain säännöksistä ja yleisön saataviin saattaminen palautuu tekijänoikeuslain 2 :n taloudellisia oikeuksia koskevaan säännökseen, joka uudistettiin tekijänoikeuslain ja rikoslain 49 luvun muuttamisen yhteydessä. Hallituksen esityksen mukaan muutokset eivät tuoneet tekijän yksinoikeuksien piiriin uusia toimia eivätkä uusia oikeuksia. Muutoksen tarkoituksena oli selkeyttää yksinoikeuksien kokonaisuutta ja sitä, minkä yksinoikeuden piiriin mikäkin teko kuuluu. Tässä yhteydessä yleisön saataviin saattamisen käsite jaettiin aiemman kolmen sijaan neljään käsitteeseen: yleisölle välittämiseen, julkiseen esittämiseen, kappaleen levittämiseen ja julkiseen näyttämiseen. Näistä tietoverkoissa tapahtuva oli käynyt kauppaa musiikkitiedostoilla ja toiminut ansiotarkoituksessa, koska vastaajan keskeinen tarkoitus oli hankkia toiminnallaan vastikkeetta arvokkaita musiikkitiedostoja itselleen. Ks. Tuusulan käräjäoikeus nro Esimerkiksi tapauksessa HelHO nro 4034 tekijät tuomittiin tekijänoikeusrikoksista, kun he olivat tuoneet laittomasti maahan 897 äänilevyä. 29 Momentin luetteloon lisättiin lailla (822/2005) vain kansanperinteen esitys. 30 Aikaisemmin tekijänoikeusrikkomuksesta rangaistiin sitä, joka rikkoi tekijänoikeuslaissa tekijänoikeuden suojaksi annettua säännöstä. 31 Haarmann 2005 s
6 liikenne on lähinnä yleisölle välittämistä, kun teoksia esimerkiksi jaetaan vertaisverkossa. 32 Yleisölle välittäminen käsittää kaikki keinot, jolla tekijänoikeudellisesti suojattua aineistoa siirretään paikasta toiseen yleisön havaittavaksi. Etäisyydellä ei ole tässä yhteydessä merkitystä. Sen sijaan välittämisen mahdollistavien välineiden tarjoaminen ei ole välittämistä. 33 Tietoverkossa välittäminen tapahtuu tallentamalla teos sellaiselle palvelimelle, josta se on saatavissa riippumatta siitä, käyttääkö kukaan tarjottua tilaisuutta hyväkseen. Yleisölle välittämistä tapahtuu myös, kun tietoverkkoon kytkeytynyt käyttäjä sallii tietokoneensa muistin sisällön käyttämisen tietoverkon välityksellä muille verkon käyttäjille vertaisverkko-ohjelmiston avulla (peer to peer). 34 Hallituksen esityksen mukaan olennaista on se, kuka on tekijänoikeudellisesti merkityksellisen teon tekijä. 35 Teoksen välittää tietoverkossa yleisölle se henkilö, jonka aloitteesta ja vastuulla teos välitetään tietoverkossa tai teos on tietoverkkoon kytketyllä palvelimella yleisöön kuuluvien henkilöiden saatavilla BitTorrent -vertaisverkko Yhdessä aineistoon kuuluvassa tapauksessa oli ansiotarkoituksen lisäksi kysymys tunnusmerkistön täyttymisestä muutoinkin 37. Tapauksessa tekijänoikeudella suojattua materiaalia oli levitetty BitTorrent-vertaisverkossa. Korkein oikeus on myöntänyt tapaukseen valitusluvan yleisön saataville saattamisen osalta. A oli internetissä toimivan tiedostojenjakopalvelua varten ylläpidetyn niin sanotun vertaisverkon käyttäjänä toimittanut verkkoon käyttäjien saataville tekijänoikeuden suojaamien ohjelmistotiedostojen kuvaustiedostoja (torrent-tiedosto), joiden avulla verkon käyttäjien oli ollut mahdollista verkosta hankkia itselleen tekijänoikeuden suojaamia ohjelmistotiedostoja. Viimeksi mainittuja ohjelmistotiedostoja oli kuvaustiedostojen avulla ladattu verkosta, mutta ei kuitenkaan A:n omalta tietokoneelta. Kysymys siitä, oliko A menettelyllään luvattomasti saattanut tekijänoikeuden suojaamat ohjelmistotiedostot yleisön saataville ja siten syyllistynyt tekijänoikeusrikkomukseen. 38 Kysymys on merkittävä, koska ongelma palautuu edellä todetuin tavoin tekijänoikeuden suojaksi annettujen säännösten loukkaamiseen ja tässä tapauksessa erityisesti tekijänoikeuslain 2 :n mukaisen välitysoikeuden loukkaamiseen. Jo ennen lainmuutosta ( /2005) vertaisverkkolevitys oli tekijänoikeusrikkomuksena rangaistavaa. Muutoksen jälkeen vastaava loukkaus voi tulla rangaistavaksi myös tekijänoikeusrikoksena. 32 HE 28/2004 vp. s Ks. myös Sorvari 2005 s HE 28/2004 vp. s , Sorvari 2007 s. 121 ja Harenko Niiranen Tarkela 2006 s HE 28/2004 vp. s Tällä tarkoitetaan sitä, kuka on valmistanut teoksesta kappaleen tai saattanut teoksen yleisön saataville. 36 HE 28/2004 vp. s HelHO nro VL , joka on myönnetty asiaan HHO nro
7 Tapauksessa käräjäoikeus katsoi, ettei asiassa ollut esitetty selvitystä siitä, että vastaaja olisi omalla koneellaan pitänyt syytteessä tarkoitettuja tiedostoja hallussaan tai ladannut niitä vertaisverkosta omalle koneelleen. Käräjäoikeus kuitenkin katsoi, että Finreactor-verkossa tiedosto saadaan ladatuksi useilta uudelle lataajalle tuntemattomiksi jääviltä koneilta. Näin ollen vastaajan oli pitänyt käsittää, että Finreactorin käyttäjät saivat Finreactorin kuvaustiedostojen avulla haluamansa tiedostot, eikä uusien lataajien osalta tällöin ollut eroa sillä, oliko ladattava tiedosto Finreactor-vertaisverkon käyttäjän koneella vai ei, kun vastaajan tarkoituksena oli ollut saattaa syytteessä tarkoitetut teokset muiden vertaisverkon käyttäjien saataville. Näillä perusteilla käräjäoikeus rinnasti vastaajan menettelyn siihen, että vastaaja olisi saattanut hallussaan olleita teoksia saataville vertaisverkkoon. Hovioikeus ei muuttanut käräjäoikeuden ratkaisua. 39 Käräjäoikeuden johtopäätös on mielestäni lainsäätäjän tarkoituksen mukainen, koska vastaaja pyrki saattamaan laitonta materiaalia vertaisverkkolevitykseen ja kun teoksen hallituksen esityksen mukaan välittää tietoverkossa yleisölle se henkilö, jonka aloitteesta ja vastuulla teos välitetään henkilöiden saataville. Rikosoikeudellinen vastuu yleisön saataviin saattamisesta esimerkiksi työntekijän työtehtävien osana suorittamasta teknisestä tallennustoimesta voi olla työnantajalla. 40 Asiassa keskeisintä on kuitenkin ratkaista, kuka on tekijänoikeudellisesti merkityksellisen teon tekijä. Tämä periaate ilmenee myös ennen lainmuutosten ( /2005) voimaantuloa annetuista korkeimman oikeuden ratkaisuista KKO 1996:43 41, KKO 1999:8 42, KKO 2001:42 43, KKO 2003: On kiinnostavaa nähdä, millaiseen lopputulokseen korkein oikeus asiassa päätyy, sillä korkein oikeus on myöntänyt myös erääs- 39 HelHO nro HE 28/2004 vp. s Ohjelmiston tekijänoikeuslain vastaiseksi käyttämiseksi ei katsottu sitä, että toimitusjohtaja oli luovuttanut ohjelmiston lähdekoodin eli alkukielisen kappaleen toiselle saman alan yritykselle ohjelmistokappaleiden valmistusta ja levitystä varten. 42 A oli videoalan yrityksen nimissä myynyt erän elokuvateoksia sisältäneitä videokasetteja vuokrausoikeuksineen toiselle yritykselle ilman teosten tekijänoikeuden haltijan lupaa siten, ettei vuokrausoikeuksien luovutus ollut tekijänoikeuslain 28 :n mukaan sallittu. A:n ei katsottu videokasetit luovuttaessaan levittäneen teosten kappaleita yleisön keskuuteen lain 2 :n vastaisesti. Sopimalla vuokrausoikeuksien edelleen luovuttamisesta lain 28 :n vastaisesti A ei ollut myöskään rikkonut tekijänoikeuden suojaksi annettua säännöstä eikä käyttänyt teoksia lain vastaisesti. Syyte tekijänoikeusrikkomuksesta sekä hyvitys- ja korvausvaatimukset hylättiin. 43 Korkein oikeus katsoi, että teoksen lainvastaisella käyttämisellä tarkoitetaan sellaista menettelyä, jolla loukataan lain 2 :ssä tarkoitettuja tekijän oikeuksia. Lainvastaista käyttämistä on siten luvaton kappaleiden valmistaminen teoksesta ja sen saattaminen yleisön saataviin muun muassa tarjoamalla myytäväksi tai levittämällä sitä muutoin julkisesti yleisön keskuuteen. 44 A on myynyt lisenssiasiakirjat, jotta ostajat ovat voineet ottaa käyttöönsä niissä tarkoitetun tietokoneohjelman. Ohjelman käyttäminen on edellyttänyt sen asentamista tietokoneen kovalevylle ja siten ohjelman kappaleen valmistamista. Lisenssiasiakirjat luovuttaessaan A on ollut mainituista seikoista tietoinen. A:n rikosoikeudellista vastuuta ei poista se, että lisenssiasiakirjan luovutuksensaaja on valmistanut tietokoneohjelmasta kappaleen, vaan A:n vastuuta on pidettävä tekijävastuuna. Tämän vuoksi korkein oikeus katsoo, että A on syyllistynyt luvattomaan tietokoneohjelman valmistamiseen mainittujen 74 erillisen lisenssiasiakirjan osalta. 101
8 sä toisessa BitTorrent-vertaisverkkolevitystä koskevassa asiassa 45 valitusluvan, jossa kysymyksenasettelu on seuraava. 46 A oli internetissä toimivan tiedostojenjakopalvelua varten ylläpidetyn niin sanotun vertaisverkon käyttäjänä toimittanut verkkoon käyttäjien saataville tekijänoikeuden suojaaman ohjelmistotiedoston kuvaustiedoston (torrent-tiedoston), jonka avulla verkon käyttäjien oli ollut mahdollista verkosta hankkia itselleen ohjelmistotiedosto. A oli omalta tietokoneeltaan sallinut yhden henkilön ladata itselleen kuvaustiedoston tarkoittaman ohjelmistotiedoston, jonka lisäksi viimeksi mainittu tiedosto oli kuvaustiedoston avulla ladattu verkosta 102 kertaa. Kysymys siitä, oliko A luvattomasti saattanut tekijänoikeuden suojaaman ohjelmistotiedoston yleisön saataville siltä osin kuin se oli ladattu muutoin kuin hänen omalta tietokoneeltaan ja siten syyllistynyt tekijänoikeusrikkomukseen DirectConnect -vertaisverkko Helsingin hovioikeuden ratkaisussa nro 2014, jossa tekijänoikeudella suojattua materiaalia oli levitetty DirectConnect-vertaisverkon välityksellä, tekoaika oli alkanut vanhan lain ja päättynyt uuden lain aikana. Tapauksessa vastaaja oli valmistanut luvatta kopioita tekijänoikeudella suojatusta materiaalista ja saattanut luvatta valmistamiaan teoksia yleisön saataviin. Tapaus poikkesi edellä esitetystä BitTorrent tapauksesta siinä, että jakamisen ja laatimisen oli osoitettu tapahtuneen vastaajan koneelta. Vastaaja kiisti syytteen väittäen, että joku muu oli saattanut mainitut teoskappaleet hänen tietokoneeltaan levitykseen. Käräjäoikeus hyväksyi syytteen, eikä hovioikeus muuttanut käräjäoikeuden lopputulosta. 48 Hovioikeudessa kysymys oli lähinnä siitä, oliko vertaisverkkolevitys tapahtunut vastaajan tieten vai ei. Lisäksi asiassa oli kysymys hyvitysvastuusta ja hyvityksen määrästä, joihin ei tässä kirjoituksessa enemmälti puututa. Hyvitykseen liittyy kuitenkin yksi keskeinen kysymys, sillä hyvityksen osalta vastaaja vetosi siihen, että asiassa ei ollut selvitetty, oliko levitetyn aineiston joukossa myös tekijänoikeudesta vapaata aineistoa. Asialla on merkitystä myös rikosvastuun kannalta, sillä tällaisen aineiston osalta rikosvastuukaan ei ole mahdollinen. Hovioikeus vähensi jaettujen ja ladattujen tie- 45 KouvHO nro Vrt. Stockholms tingsrätt mål nr ns. Pirate Bay -tuomio, jossa BitTorrent-palvelun ylläpitäjät tuomittiin avunannosta tekijänoikeusrikoksiin, mistä heitä myös syytettiin. Tämäntyyppinen ratkaisu saattaisi olla perusteltu myös Suomessa, jos tekijävastuun ei katsota täyttyvän. Toisaalta Tuusulan käräjäoikeus on tuoreessa lainvoimaiseksi jääneessä ratkaisussaan nro 1531 todennut yhteenvetona, että kun tekijänoikeusrikoksen tunnusmerkistössä on käytetty niin sanotusti abstraktista vaaraa tarkoittavaa on omiaan -ilmaisua, tiedostojen jakamista on vertaisverkon lähtökohtaisen ominaisuuden vuoksi tapahtunut, vastaajien tietokoneilla on ollut muutakin ilmeisesti vertaisverkoista saatua tekijänoikeudella suojattua aineistoa ja kun pelkästään vertaisverkkoihin osallistuminen mahdollistaa laaja-alaisen loukkauksen eli huomattavan vahingon, kaikki vastaajat ovat syyllistyneet syyttäjän kertomaan tekijänoikeusrikokseen. Tapauksesta ei ilmene, mitä vertaisverkko-ohjelmaa oli käytetty, mutta ilmeisesti se on toiminut BitTorrent-ohjelman tapaan. 47 VL , joka on myönnetty asiaan KouHO nro HelHO nro
9 dostojen määrästä ne tiedostot, jotka se katsoi esitetyn näytön perusteella tekijänoikeudesta vapaaksi aineistoksi. Toisaalta hovioikeus katsoi, että tunnusmerkistön täyttymiseen vaikuttaa sekä ladattujen että jaettujen tiedostojen määrä. 49 Vastaavasti ratkaisussa HelHO 2007:14 oli kysymys DirectConnect-vertaisverkossa vanhan lain aikana tehdystä tekijänoikeusrikkomuksesta. Siinä vastaaja katsoi, ettei hän ollut syyllistynyt rikokseen, koska teosten kopioiminen ja levittäminen vertaisverkossa oli niin yleistä, että rikosvastuun syntyminen oli epäselvää. Lisäksi vastaaja väitti, että selvittämättä oli jäänyt se, oliko tiedostoja ladattu vastaajan koneelta sekä se, mikä oli ulkopuolisten lataamien tiedostojen määrä. Edelleen vastaaja väitti, että lataaminen olisi tapahtunut ilman hänen suostumustaan ja että osa aineistosta olisi ollut tekijänoikeuksista vapaata aineistoa. 50 Hovioikeuden perusteluissa otettiin nimenomaan kantaa vertaisverkossa tapahtuneeseen tekijänoikeuden loukkaukseen ja siihen, oliko vastaaja saattanut kopioimansa tekijänoikeussuojatut teokset tekijänoikeus lain 2 :n vastaisesti yleisön saataviin. Asiassa vastaaja oli ladannut tietokoneelleen vertaisverkko-ohjelman, jonka avulla hän oli voinut kopioida muiden järjestelmässä olevien tietokoneilta tiedostoja. Muut olivat voineet ladata samalla tavalla tiedostoja vastaajan koneelta. Näillä perusteilla hovioikeus katsoi, että vastaaja oli sallimalla muiden vertaisverkossa toimijoiden ladata tietokoneeltaan tekijänoikeussuojattuja teoskappaleita kielletyllä tavalla saattanut ilman tekijänoikeudenhaltijoiden lupaa valmistettuja teoskappaleita yleisön saataville. Edelleen hovioikeus katsoi, että vastaaja oli ollut tietoinen siitä, että teoskappaleista tullaan valmistamaan kopioita muiden vertaisverkkoon kuuluvien toimesta ja tämän vuoksi hän oli myös vastuussa vertaisverkossa tapahtuvasta teoskappaleiden valmistuksesta. Hovioikeus totesi vielä, että toiminnan kielletty luonne oli yleisesti tiedossa sen yleisyydestä huolimatta. 51 Ratkaisun HelHO 2007:14 osateot oli tehty ennen vuoden 2006 lainmuutosta, mutta sillä on edelleen merkitystä, koska vertaisverkkolevitys oli rangaistavaa jo ennen lainmuutosta tekijänoikeusrikkomuksena. Uuden lain myötä levittäminen muuttui vain välittämiseksi ja rikosnimike tekijänoikeusrikkomuksesta tekijänoikeusrikokseksi. Uuden lain voimaantultua suhtautuminen tietoverkoissa tehtyihin tekijänoikeuden loukkauksiin ankaroitui, mutta rikosvastuun edellytykset kopioinnin tai vertaisverkkolevityksen osalta eivät muuttuneet. Nämä kaksi DirectConnect-vertaisverkoa käsittelevät tapaukset ovat luonnollisesti selkeämpiä rikosvastuun kannalta kuin korkeimmassa oikeudessa käsiteltävänä olevat BitTorrent-vertaisverkkoa koskevat asiat 52, koska näissä DirectConnect-vertaisverkon tapauksissa lataaminen ja jakaminen pystyttiin kohdistamaan vastaajan tietokoneeseen. 49 HelHO nro HelHO 2007: HelHO 2007: VL , joka on myönnetty asiaan KouHO nro 1203, ja VL , joka on myönnetty asiaan HelHO nro
10 3.2.3 Vertaisverkkolevitys sananvapauden näkökulmasta Tekijänoikeutta on rajoitettu muun muassa yksityiseen käyttöön tapahtuvan valmistamisen osalta. Tekijänoikeuslain 11 :n 5 momentissa säädettyä laillisen lähteen vaatimusta ei ole ulotettu tekijänoikeuslain 12 :ssä säädettyyn yksityiseen käyttöön tapahtuvaan muutaman kappaleen valmistamiseen. Tämän vuoksi yksityiseen käyttöön voidaan valmistaa kappaleita ilman seuraamusjärjestelmän uhkaa myös sellaisesta teoksen kappaleesta, joka on valmistettu tai saatettu yleisön saataviin tekijänoikeuslain 2 :n vastaisesti. Perustuslakivaliokunnan lausunnon mukaan tätä rajoitusta voidaan perustella esimerkiksi teoksen käyttäjän omaisuuden suojaan, sananvapauteen, yksityiselämän suojaan ja sivistyksellisiin oikeuksiin liittyvillä näkökohdilla 53 sekä hallituksen esityksen mukaan sillä, että yksityisessä piirissä tapahtuvan kappaleen valmistamisen vaikutukset eivät ulotu yksityisen piirin ulkopuolelle. Sen sijaan yksityisen piirin ulkopuolelle tapahtuva kappaleen levittäminen merkitsee tekijänoikeuden loukkausta. 54 Vertaisverkkolevityksen vaikutukset ulottuvat määräämättömän laajalle alueelle erityisesti, kun vertaisverkkoon tiedostoja tallentanut henkilö ei voi rajata vertaisverkkoon tallentamiensa tiedostojen leviämistä mitenkään. Tämän vuoksi yksityisen kopioinnin sallimisen taustalla vaikuttavilla perusoikeusnäkökohdilla ei ole samaa merkitystä vertaisverkkolevityksen osalta. Tekijänoikeuslain 2 :n vastaisesti valmistettujen tai yleisön saataviin saatettujen kappaleiden vertaisverkkolevitystä ei voida myöskään perustella sananvapauden rajoittamisella, koska tekijänoikeuslain 2 ei estä teosten sisältämien tietojen levittämistä. Tekijänoikeuslain 2 rajoittaa vain teoskappaleiden valmistamista ja yleisön saataviin saattamista, sillä säännöksellä suojataan tekijän omaisuuden suojan piiriin kuuluvaa teoksen muotoa. Tämän vuoksi katson, että vertaisverkon ominaisuuksilla tai tavalla toimia ei näyttäisi olevan sananvapauden näkökulmasta kovin suurta merkitystä. Sen sijaan vertaisverkot voivat mahdollistaa tiedonlevityksen sellaisissa yhteiskunnissa, joissa sitä pyritään rajoittamaan. 4. Teknisen toimenpiteen loukkausrikkomus 4.1. Taustaa Kahdessa Helsingin hovioikeuteen saapuneessa asiassa on kysymys teknisen toimenpiteen loukkausrikkomuksesta. Toinen on ratkaistu, mutta toinen ratkaistaneen vasta loppuvuodesta Molemmissa tapauksissa 55 on kysymys DVD-levyjen CSS-suojauksen purkuohjelman levittämisestä internetissä. CSS-suojaus (Content Scrambling System) on useissa 53 PeVL 7/2005 vp. s HE 28/2004 vp. s HelHO nro 1427 ja Helsingin käräjäoikeus nro
11 DVD-levyissä käytetty salausmenetelmä 56. Hovioikeudessa ratkaistu asia oli hylätty käräjäoikeudessa, mutta hovioikeus luki vastaajien syyksi teknisen toimenpiteen loukkausrikkomuksen, mutta jätti vastaajat tuomitsematta rangaistukseen, koska menettelyn haitallisuutta pidettiin vähäisenä. 57 Asiassa haettiin valituslupaa korkeimmalta oikeudelta, mutta sitä ei myönnetty. Toisessa vasta käräjäoikeudessa ratkaistussa asiassa on kysymys teknisen toimenpiteen loukkausrikkomuksen ohella julkisesta kehottamisesta rikokseen. Molemmissa asioissa vastaajat kiistivät syytteen, koska CSS-suojausta ei voitu pitää heidän mukaansa tehokkaana teknisenä toimenpiteenä, sillä vuodesta 1999 alkaen tarjolla oli ollut useita CCS-suojauksen kiertämiseen tarkoitettuja ohjelmia. 58 Tämä seikka oli riidaton molemmissa asioissa. Todistelun avulla oli lisäksi selvitetty, että suojauksen purkaminen ei ollut mahdollista vahingossa ja että purkaminen edellytti tietoteknistä asiantuntemusta Teknisen toimenpiteen kiertämisen kielto Teknisen toimenpiteen kiertämisen kiellosta säädetään tekijänoikeuslain 50a :ssä, joka kuuluu seuraavasti: Tämän lain mukaan suojatun teoksen suojana olevaa tehokasta teknistä toimenpidettä, jonka teoksen tekijä tai joku muu tekijän luvalla teosta yleisön saataviin saattaessaan on teoksen suojaksi asettanut, ei saa kiertää. Tehokkaalla teknisellä toimenpiteellä tarkoitetaan tekniikkaa, laitetta tai osaa, joka on suunniteltu tavanomaisessa käyttötarkoituksessa estämään tai rajoittamaan teoksiin ilman tekijän tai oikeuksien muun haltijan lupaa kohdistuvia tekoja ja jolla tavoiteltu suoja saavutetaan. Mitä 1 momentissa säädetään, ei sovelleta, jos tekninen toimenpide kierretään salaustekniikoita koskevan tutkimuksen tai opetuksen yhteydessä taikka jos teoksen kappaleen laillisesti hankkinut tai haltuunsa saanut kiertää teknisen toimenpiteen teoksen saamiseksi kuultavilleen tai nähtävilleen. Teoksesta, jota suojaava tekninen toimenpide on kierretty teoksen saamiseksi kuultaville tai nähtäville, ei saa valmistaa kappaletta. Mitä 1 3 momentissa säädetään, ei koske tietokoneohjelmaa suojaavaa teknistä toimenpidettä. Tekijänoikeuslain 5a luvun säännöksillä on implementoitu tekijänoikeusdirektiivin (2001/29/EY) 59 6 ja 7 artiklan säännökset. Hallituksen esityksen mukaan säännöksen 56 Ks. luettu klo 18: HelHO nro HelHO s. 2 ja Helsingin käräjäoikeus nro 8247 s Euroopan parlamentin ja neuvoston direktiivi 2001/29/EY, annettu 22 päivänä toukokuuta 2001, tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa. 105
12 soveltamisalan piiriin pyrittiin saamaan kaikki tilanteet, joissa teknisiä toimenpiteitä todellisuudessa käytetään tekijänoikeudella suojattujen teosten suojana. Kiertämisenä pidetään toimia, joilla käytetty tekninen suojausmenetelmä tehdään tehottomaksi tai sen toimintaa vaikutetaan niin, ettei se enää toimi tarkoitetulla tavalla. 60 Toimenpiteitä pidetään tekijänoikeusdirektiivin 6 artiklan 3 kohdan mukaan tehokkaina, jos oikeudenhaltijat valvovat suojatun teoksen tai muun aineiston käyttöä pääsynvalvontatoimen tai suojauskeinon avulla, jolla tavoiteltu suoja saavutetaan. Hallituksen esityksen mukaan tehokkaita teknisiä toimenpiteitä ovat sellaiset tekniikat, laitteet ja osat, jotka on suunniteltu tavanomaisessa käyttötarkoituksessa estämään tai rajoittamaan teoksiin ilman tekijän tai oikeuksien muun haltijan lupaa kohdistuvia tekoja ja joilla tavoiteltu suoja saavutetaan. Digitaalisen ympäristön osalta todetaan, että suojaustarkoitus olisi saavutettu, kun käytetystä suojauskeinosta ilmenee jokaiselle sen suojaustarkoitus. 61 Haarmann on katsonut, että suojaustoimenpide on riittävän tehokas silloin, kun suojaustarkoitus saavutetaan ja kun toimenpiteestä ilmenee suojaamisen tarkoitus eikä sitä voida yleensä purkaa tai kiertää vahingossa 62. Tekijänoikeusneuvosto katsoi lausunnossaan, joka oli pyydetty asian HelHO nro 1427 hovioikeuskäsittelyä varten, että tehokkaan teknisen toimenpiteen arvioinnissa on kiinnitettävä huomiota suojauksen purkamisen tehneiden henkilöiden tietoisuuteen oikeudenhaltijoiden halusta rajoittaa teoksen käyttämistä teknisellä toimenpiteellä, kiertämisen helppouteen ja yleisyyteen sekä eri käyttöjärjestelmien välisiin eroihin. 63 Pihlajarinne on ottanut kantaa tekijänoikeusneuvoston lausuntoon kommentaarissaan ja pitänyt kannanottoja perusteltuina. Samassa yhteydessä hän on katsonut, että suojan tarkoitus ei enää täyty, jos tekninen toimenpide ei ole purkamisen tai purkamista helpottavien ohjeiden ja ohjelmien yleistyessä teoksia suojaava. 64 Erityisesti perusoikeudet edellyttävät asian pohtimista. 65 Koillisen ja Lavapuron mukaan valtiosääntöinen suhteellisuusperiaate tulee ottaa huomioon arvioitaessa, kuinka paljon yksityisyyden suojaa ja muita perusoikeuksia voidaan rajoittaa tekijänoikeuden suojaamiseksi. Tämä edellyttää punnintaa tekijänoikeuslain yksinomaisen määräysvallan ja kotirauhan suojaa perustelevien perustuslain 10 :n 3 momentin rajoitusedellytysten välillä. Erityisesti digitaaliympäristössä tekijöiden tulee aktiivisesti suojata teoksiaan tekijänoikeuden vastaiselta käytöltä. 66 Still puolestaan katsoo, että oikeudenhaltijoiden kohtuuttomat rajoituskeinot oikeuksiensa suojaamiseksi erityisesti digitaalisessa ympäristössä saattavat rajoittaa tekijänoikeuksien rajoitussäännösten soveltamista perusoikeuksien vastaisesti ja aiheuttaa te- 60 HE 28/2004 vp. s HE 28/2004 vp. s. 40 ja Haarmann 2005 s TN 2007:9 s Pihlajarinne 2008 s Samalla on toisaalta mietittävä, pitäisikö hyväksyä digitaaliympäristön ulkopuolelta ajatus, että vanhan lukon saa murtaa, jos ovi aukeaa vain kahvasta nykäisemällä. 66 Koillinen Lavapuro 2002 s
13 kijänoikeuden ja perustuslain 12 :ssä suojatun sananvapauden välille jännitteisen suhteen. Näin erityisesti sen vuoksi, että tekijä voi määrätä viestin leviämisestä Teknisen toimenpiteen kiertämiskeinojen valmistamisen ja levittämisen kielto Teknisen toimenpiteen kiertämiskeinojen valmistamisen ja levittämisen kielloista säädetään tekijänoikeuslain 50b :ssä, joka kuuluu seuraavasti: Tehokkaan teknisen toimenpiteen kiertämisen mahdollistavia tai kiertämistä helpottavia laitteita, tuotteita tai osia ei saa valmistaa tai tuoda maahan yleisölle levittämistä varten tai Suomen alueelle kolmanteen maahan kuljetettavaksi, levittää yleisölle, myydä, vuokrata, mainostaa myytäväksi tai vuokrattavaksi eikä pitää hallussa kaupallisessa tarkoituksessa. Tehokkaan teknisen toimenpiteen kiertämisen mahdollistavia tai sitä helpottavia palveluja ei liioin saa tarjota. Edellä 1 momentissa tarkoitettuja laitteita, tuotteita tai osia taikka palveluja ovat sellaiset: 1) joita markkinoidaan, mainostetaan tai pidetään kaupan tehokkaiden teknisten toimenpiteiden kiertämiseksi; 2) joiden tarkoituksella tai käytöllä on tehokkaan teknisen toimenpiteen kiertämisen lisäksi vain vähäistä muuta kaupallista merkitystä; taikka 3) jotka on pääasiallisesti suunniteltu, tuotettu, mukautettu tai toteutettu siten, että niiden tarkoituksena on mahdollistaa tämän lain mukaan suojattuja teoksia suojaavien tehokkaiden teknisten toimenpiteiden kiertäminen tai helpottaa sitä. Mitä 1 momentissa säädetään, ei koske tietokoneohjelmaa suojaavaa teknistä toimenpidettä. Haarmannin mukaan pykälässä tarkoitettujen kiellettyjen laitteiden ja palveluiden arvioinnissa ratkaisevaa on valmistajan pääasiallinen tarkoitus. Näitä laitteita ja palveluita markkinoidaan, mainostetaan tai pidetään kaupan tehokkaiden teknisten toimenpiteiden kiertämiseksi. Ominaisuuksiensa vuoksi niitä ei voida markkinoida itsenäisesti tai niiden tarkoituksena on mahdollistaa teoksia suojaavien tehokkaiden teknisten toimenpiteiden kiertäminen tai kiertämisen helpottaminen. 68 Edellytykset ovat vaihtoehtoisia, mutta ne on lueteltu laissa tyhjentävästi direktiivin suhteellisuusvaatimuksen täyttämiseksi 69. Tekijänoikeusneuvosto arvioi lausunnossaan, täyttikö kysymyksessä ollut menettely tekijänoikeuslain 50b :ssä tarkoitetun menettelyn. Tässä arvioinnissa tekijänoikeusneuvosto katsoi, että purkuohjelman valmistaminen yleisön saataviin saattamiseksi oli vastoin tekijänoikeuslain 50b :ää, mutta totesi, ettei verkossa tapahtunut levittäminen voinut olla pykälässä tarkoitettua levittämistä, koska tällä määritelmällä tarkoitet- 67 Still 2008 s Haarmann 2005 s Harenko Niiranen Tarkela 2006 s
14 tiin kappaleen levittämistä. Sen sijaan tekijänoikeusneuvosto katsoi, että kysymyksessä saattoi olla tekijänoikeuslain 50b :n 2 momentin 2 kohdassa tarkoitettu tehokkaan teknisen toimenpiteen kiertämisen mahdollistavan tai sitä helpottavan palvelun tarjoaminen Teknisen toimenpiteen loukkausrikkomus oikeuskäytännössä Tehokas tekninen toimenpide Helsingin hovioikeuteen saapuneissa tapauksissa 71 on kysymys ennen kaikkea siitä, oliko CSS-suojaus tekijänoikeuslain 50a :n tarkoittama tehokas tekninen toimenpide ja oliko suojaus estänyt tekijänoikeudellisesti relevantin käytön. Ratkaisujen perusteluissa kiinnitettiin huomiota siihen, mihin CSS-suojauksella pyrittiin ja kohdistuiko CSSsuojaus katseluun vai kopiosuojauksen purkamiseen eli tekijänoikeudellisesti relevanttiin toimintaan. Tapauksissa vastaajat olivat menetelleet samalla tavalla. He olivat tietoisesti laatineet tai valmistaneet tietoverkossa tietokoneohjelman, jonka avulla oli mahdollista kiertää tai purkaa DVD-levyjen CSS-suojaus tai ainakin helpottaa suojauksen kiertämistä tai purkamista. He myös tiesivät, että ohjelma oli valmistettu vastoin oikeudenhaltijoiden tahtoa. Lisäksi riidatonta oli, että suojauksen purkaminen ei ollut asiantuntevalle henkilölle vaikeaa ja suojaus oli murrettu jo vuonna Asiat liittyvät toisiinsa myös siten, että Helsingin käräjäoikeuden ratkaisun nro 8247 vastaaja oli lähettänyt CSS-suojauksen purkuohjelman hovioikeuden ratkaisussa nro 1427 tuomitun vastaajan ylläpitämälle sivustolle ja julkaissut CSS-suojauksen purkuohjelman myös itse ylläpitämällään internetsivustolla. Hovioikeus pohti ratkaisussaan erityisesti CSS-suojauksen tehokkuutta tekijänoikeusdirektiivin valossa ja katsoi, että direktiivin tarkoituksena oli turvata tekijänoikeuksien haltijoiden omaisuuden suojaa erityisesti digitaalisessa ympäristössä. Hovioikeuden mukaan direktiivin suojaustarkoituksen käsite oli ymmärrettävä niin, että suojauksella pyritään normaalissa käyttötarkoituksessa estämään tai rajoittamaan teoksiin tai aineistoon kohdistuvia tekoja, joihin ei ole saatu lupaa tekijänoikeuden tai lähioikeuden haltijalta. Tällöin tavanomainen käyttäjä ei voi kiertää suojausta omilla toimenpiteillään vahingossa. Oikeudenhaltijat olivat halunneet suojata DVD-levyt CSS-suojauksella ja näin ilmoittaneet, että suojauksen kohteena olevaa teosta voidaan käyttää vain rajoitetusti. Näihin seikkoihin perustuen hovioikeus katsoi, että kysymyksessä oli tehokas tekninen toimenpide, vaikka suojaus ei ollut enää lähimainkaan aukoton. Käräjäoikeuden mukaan kysymyksessä oli tehokas toimenpide, koska suojauksen purkaminen vaati tietoteknistä erityisosaamista, purkaminen ei ollut vahingossa mahdollista ja 70 TN 2007:9 s HelHO nro 1427 ja Helsingin käräjäoikeus nro
15 oikeudenhaltijat edelleen olivat käyttäneet suojausta viestittääkseen, että teosta voi käyttää vain rajoitetusti. Näillä perusteilla suojauksella oli tekijänoikeuslaissa tarkoitettu suojaustarkoitus ja se saavutettiin. Tältä osin mielenkiintoisin kysymys on se, riittääkö hovioikeuden perusteluissa mainittu oikeudenhaltijoiden halu suojata teoksiaan digitaaliympäristössä jollain tietyllä suojaustoimenpiteellä osoittamaan sen, että kysymys on hallituksen esityksessä tarkoitetusta suojauskeinosta, josta ilmenee jokaiselle toimenpiteen suojaustarkoitus. 72 On täysin luonnollista, että oikeudenhaltijat haluaisivat saavuttaa suojaustarkoituksen mahdollisimman helposti, edullisesti ja yksinkertaisesti. Käyttäjille suojaustarkoitus saattaa kuitenkin ilmetä eri tavalla eri käyttöjärjestelmissä. Tämä johtuu tekijänoikeusneuvoston lausunnon mukaan siitä, että oikeudenhaltijat ovat tarjonneet joissakin käyttöjärjestelmissä lisensioitua avausohjelmaa. Lausunnon mukaan lisensiointi ja sen laajuus on tehokkuuden arviointiin vaikuttava tekijä, mutta lisensioinnin merkitystä arvioidessa on otettava huomioon myös se, miten lisensioitu käyttö poikkeaa tapauksen käytöstä. 73 Perusteluissaan hovioikeus ei pitänyt teoksen yksityistä käyttämistä tekijänoikeudellisesti relevanttina käyttönä. Suojauksen alkuperäisenä tarkoituksena oli varmistaa, etteivät DVD-levyjä ostaneet kuluttajat voisi tehdä luvattomia kopioita ostamistaan levyistä ja näin levittää levyjä vastoin oikeudenhaltijoiden tahtoa. Tämän vuoksi suojaus kohdistui tekijänoikeudellisesti relevanttiin käyttöön. Tekijänoikeusneuvoston lausunnon mukaan ohjelmanpätkät, joista hovioikeuden ratkaisemassa tapauksessa oli kysymys, olivat sisältäneet kaksi A4 sivua konekielistä tekstiä. Tämän perusteella voi esittää perustellusti kysymyksen, kuinka helppoa tuollaisen ohjelmointitekstin käsittely on jonkin verran tietotekniikkaa tuntevalle henkilölle. Tilanne saattaa tietysti muuttua, jos ohjelmista muodostetaan sellainen versio, joka on tavallisen käyttäjän käytettävissä ilman ohjelmointiin tarvittavaa asiantuntemusta. Tämäntyyppisiä ohjelmia on ilmeisesti jo nyt lisensioiduissa ohjelmissa, mutta ne toimivat ilmeisesti rajoitetummin kuin käräjäoikeuden ja hovioikeuden ratkaisemissa asioissa olleet ohjelmat. Hovioikeuden ja käräjäoikeuden tuomioiden perustelut ovat varsin yhdenmukaisia ja ratkaisujen lopputuloksia voidaan pitää lain tarkoituksen mukaisina. Näin erityisesti sen vuoksi, ettei korkein oikeus ole myöntänyt hovioikeuden ratkaisemaan asiaan valituslupaa. Tehokkuuden perustelemisen osalta olisin kuitenkin kaivannut täsmällisempiä argumentteja Kiertämistä helpottava palvelu Tapauksissa oli kysymys myös siitä, oliko CSS-suojauksen purkuohjelma tekijänoikeuslain 50 b :ssä tarkoitettu tehokkaan teknisen toimenpiteen kiertämistä helpottava palvelu ja oliko palvelua tarjottu tekijänoikeuslain 50b :ssä tarkoitetulla tavalla. Näihin 72 HE 28/2004 vp. s TN 2007:9 s
16 liittyen perusteluissa otettiin kantaa myös siihen, olivatko levitetyt viestit olleet palvelun välittämistä vai ns. yleistä keskustelua. Hovioikeus katsoi, että kysymyksessä oli tekijänoikeuslain 50b :ssä tarkoitettu tehokkaan teknisen toimenpiteen kiertämistä koskeva palvelu, koska suojauksen kiertämiseen tai kiertämisen helpottamiseen tarkoitettu palvelu oli esitetty yleisön saataviin toisen vastaajan ylläpitämällä sivustolla. Näissä olosuhteissa kysymyksessä oli tekijänoikeuslain 50b :ssä tarkoitettu kiertämispalvelu, vaikka pelkän tiedon antamista siitä, miten purkaminen tapahtuu, ei sellaisena voida pitää 74. Tämän kysymyksen osalta vastaajat olivat katsoneet, että heillä olisi sananvapauteensa perusteella ollut oikeus ilmaista näkemyksiään organisoitu keskustelu -palstalla. 75 Käräjäoikeus puolestaan katsoi, että vastaajan lähettämien sähköpostiviestien lähdekoodit mahdollistivat suojauksen kiertämisen tai purkamisen ja olivat siten tekstimuotoisia ohjelmointikielellä laadittuja tietokoneohjelmia eli tekijänoikeuslain 50b :n tarkoittamia laitteita, tuotteita tai osia. Toimintaa pidettiin lain tarkoittamana palveluna, koska ohjelmia oli levitetty internetissä rajoittamattomalle ihmisjoukolle tarkoituksena tarjota kanava purkuohjelmien levitykseen. Ohjelmat olivat mahdollistaneet suojauksen purun ja vastaaja oli tietoisesti levittänyt ohjelmia ja syyllistynyt teknisen toimenpiteen loukkausrikkomukseen. 76 Lakia säädettäessä tekijänoikeuslain 50b :n osalta käytiin keskustelua siitä, voiko tietoverkossa käytävä julkinen keskustelu olla pykälässä tarkoitettua kiellettyä palvelua, mikä on myös säännöksen soveltamisen kannalta hyvin keskeinen kysymys 77. Jos kysymys on täysin avoimesta keskustelusta, sananvapauden rajoittuminen on säännöksen tarkoituskin huomioon ottaen hyvin lähellä. Tilanne luonnollisestikin muuttuu keskustelun organisoituessa. Hallituksen esityksen mukaan esimerkiksi ohjeiden antaminen yleisölle organisoidun tai kaupallisen palvelun puitteissa voi olla säännöksessä tarkoitettua purkupalvelua. 78 Tällaisesta tilanteesta oli kysymys hovioikeuden ja käräjäoikeuden ratkaisemissa asioissa, sillä ratkaisujen perusteluiden mukaan vastaajien tarkoituksena oli purkuohjelmien organisoitu tarjoaminen 79. Tapaukset osoittavat, millainen merkitys sananvapaudella on tämäntyyppisten kysymysten ratkaisemisessa. Sananvapaus on otettava huomioon, mutta konkreettisessa soveltamistilanteessa sen merkitys on sopeutettava tapauksen olosuhteisiin Julkinen kehottaminen rikokseen Vain käräjäoikeudessa ratkaistussa asiassa vastaaja oli lisäksi syytteessä julkisesta kehottamisesta rikokseen, koska hän oli lähettämässään sähköpostiviestissä kehottanut 74 Ks. myös HE 28/2004 vp. s HelHO nro Helsingin käräjäoikeus nro Harenko Niiranen Tarkela 2006 s HE 28/2004 vp. s HelHO nro 1427 s. 9 ja Helsingin käräjäoikeus nro 8247 s
17 kaikkia julkisesti levittämään yleisölle DeCSS-ohjelmaa ja muita tehokkaan teknisen toimenpiteen kiertämisvälineitä. Lisäksi vastaaja oli eräässä toisessa viestissä kehottanut lukijoita kiertämään tehokkaita teknisiä suojauksia julkaisemalla CSS-suojauksen purkava ohjelmakäskyjen sarja. Viestien sisällön osalta käräjäoikeus katsoi, että niissä selkeästi kehotettiin teknisen toimenpiteen loukkausrikkomuksen tekemiseen. Ne oli julkaistu internetissä, ja ne olivat olleet kaikkien internetiä käyttävien luettavissa. Tämän vuoksi kysymyksessä olivat yleisesti tietoon saatetut kirjoitukset. Menettelyllään vastaaja oli syyllistynyt julkiseen kehottamiseen rikokseen, koska vastaaja oli lähettänyt viestejään internetsivustoille, joiden tarkoituksena oli, että niille toimitetaan CSS-suojauksen purkuohjelmia. Sivustojen kävijämäärä ja käytössä ollut tunnustuslista osoittivat, että toiminta oli organisoitua, mistä puolestaan aiheutui vaara rikoksen tekemisestä. Viestien sisältö ja rikoslain säännösten siteeraaminen puolestaan osoittivat, että vastaajan toiminta oli ollut tietoista ja tahallista. 80 Julkinen kehottaminen rikokseen on tyypillisesti sellainen rangaistussäännös, joka rajoittaa sananvapautta. Tämän vuoksi sen rangaistusalan täytyy olla suppea. 81 Julkiseen kehottamiseen rikokseen sisältyy eräs kiinnostava seikka verrattuna tekijänoikeuslain 56e :n teknisen toimenpiteen loukkausrikkomukseen: Rikoslain 17 luvun 1 :n tunnusmerkistön edellyttämän julkisuuden olennaisena edellytyksenä on nimittäin laaja ja yksilöimätön vastaanottajajoukko 82. Näin ollen pelkkä avoin keskustelu voi täyttää rikoslain 17 luvun 1 :n tunnusmerkistön, mutta ei välttämättä tekijänoikeuslain 56e :n mukaisen teknisen toimenpiteen loukkausrikkomuksen tunnusmerkistöä, koska tekijänoikeuslain 50b :n mukaan edellytetään tietynasteista organisoitumista. Nämä edellytykset eivät kuitenkaan välttämättä ole ristiriidassa keskenään. 5. Muut vertaisverkkolevitykseen liittyvät ratkaisut Hovioikeus on edellä selostettujen asioiden lisäksi ratkaissut kaksi muuta vertaisverkkolevitykseen liittyvää asiaa. Näistä toisessa oli kysymys vertaisverkkolevitykseen liittyvästä takavarikosta ja toisessa hovioikeusvaiheessa enää vanhentumisesta. 83 Tekijänoikeusrikoksen tai -rikkomuksen vanhentumiskysymykseen ei liity vastaajan sananvapauteen tai yksityisyyden suojaan liittyviä viestintäoikeudellisia ongelmia Tekijänoikeusrikosten vanhentuminen Tapauksessa oli kysymys siitä, että vastaaja oli aloittanut vertaisverkkolevityksen ennen tekijänoikeuslain muutoksen voimaantuloa ja jatkanut sitä voimaantu- 80 Helsingin käräjäoikeus nro Majanen 2008 s Majanen 2008 s HelHO nro 2718 ja HelHO nro
18 lon jälkeen. Teko-olosuhteissa ei ollut tapahtunut tämän ajanjakson aikana mitään merkittäviä muutoksia. 84 Ratkaisussaan hovioikeus katsoi, että tekijänoikeusrikoksen muutoksen taustalla ei ollut sellaisia perusteita, joiden perusteella olisi ollut aihetta arvioida osateoista koostuvan rikoksen käsilläoloa toisin kuin on vakiintuneesti tehty. Tämän vuoksi hovioikeus katsoi aikaisempaan oikeuskäytäntöön perustuen, että syyteoikeuden vanhentumista arvioitaessa yhdeksi rikokseksi yksiköityjä osatekoja käsitellään yhtenä kokonaisuutena, jonka vanhentumisaika alkaa viimeisestä osateosta. Tällöin rikokseen sovelletaan jokaisen osateon osalta sen tekemisen aikana ollutta lakia, eikä lain ankaroituminen vaikuttanut vanhentumisen arviointiin Takavarikko Takavarikkoasiassa oli kysymys siitä, että poliisi oli tietoverkossa tehtyä tekijänoikeusrikosta tutkiessaan takavarikoinut epäillyltä kahtena eri kertana muun muassa tietokoneen oheislaitteineen. Epäilty vaati takavarikon kumoamista ja esineiden palauttamista muun ohella opintoihinsa vedoten. Epäilty teko oli tehty ohjelmistoja käyttämällä, minkä vuoksi koko tietokoneen takavarikoimiselle ei ollut epäillyn mielestä perusteita ja että hukkaamiskielto olisi ollut riittävä pakkokeino. Tutkinnanjohtaja puolestaan katsoi, että tietokone oheislaitteineen oli välttämätön väline rikoksen tekemiselle ja että takavarikon edellytykset täyttyivät. Asiassa oli syytä olettaa, että tuomioistuin julistaa esineet valtiolle menetetyksi. Hukkaamiskieltoa ei voitu käyttää, koska epäilty oli jatkanut rikolliseksi epäiltyä toimintaa ensimmäisen takavarikon jälkeen. 85 Käräjäoikeus otti perusteluissaan erikseen kantaa siihen, voivatko esineet olla takavarikossa joko todisteina tai rikoksentekovälineinä. Käräjäoikeuden käsitellessä asiaa kaikki tiedot oli jo kopioitu ja tallennettu poliisin toimesta, eivätkä esineet enää siinä vaiheessa voineet olla todisteina. Sen sijaan esineiden menettämisestä valtiolle rikoksentekovälineinä päättää tuomioistuin vasta rikosoikeudenkäynnin yhteydessä. Tämän vuoksi käräjäoikeus tutki, oliko syytä olettaa näin tapahtuvan. Käräjäoikeus totesi, ettei rikoksentekovälineen tarvitse olla nimenomaan valmistettu rikolliseen tarkoitukseen. Takavarikon esteenä ei ollut myöskään se, että laittomaan tarkoitukseen käytetyllä esineellä voi olla jokin muukin pääasiallinen käyttötarkoitus. Käsitykset käyttötarkoitusten merkityksestä erityisesti tietoteknisten laitteiden osalta olivat vaihdelleet oikeuskäytännössä. Käräjäoikeus päätyi harkinnassaan siihen, että asiassa oli näytetty olevan pakkokeinolain tarkoittama syy olettaa, että ne tullaan tuomitsemaan valtiolle menetetyksi. Tutkittavana olevan rikoksen laatu, sen selvittämisen tärkeys sekä epäillylle aiheutuva oikeuksien loukkaus huomioon ottaen takavarikon voimassapitämistä voitiin pitää puolustettavana. Hukkaamiskielto ei tullut kysymykseen, koska epäilty oli ensimmäisen takavarikon jälkeen jatkanut rikolliseksi epäiltyä toimintaa. 84 HelHO nro HelHO nro
19 Hovioikeus pysytti käräjäoikeuden ratkaisun, eikä korkein oikeus myöntänyt asiassa valituslupaa. Hovioikeuden ratkaisun jälkeen korkein oikeus on antanut kaksi ennakkopäätöstä, jotka ovat koskeneet tietokoneen ja sillä olevien tietojen takavarikoimista 86, mutta vasta yhdessä asiassa korkein oikeus on antanut ennakkopäätöksen rikoksentekovälineen menettämisestä valtiolle 87. Tekijänoikeusrikoksiin liittyvissä asioissa alemmissa oikeuksissa on sen sijaan rikoksentekovälineenä käytetty tietokone määrätty jo usein menetetyksi 88. Tekijänoikeusrikosten tutkinnan yhteydessä usein tapahtuva tietokoneen ja sen oheislaitteiden takavarikoiminen estää tietokoneen käytön epäillyltä ja rajoittaa samalla hänen mahdollisuuksiaan osallistua muun muassa vertaisverkkokeskusteluun ja käyttää sananvapauttaan. Tietokoneen takavarikoiminen johtaa käytännössä myös yksityisyyden suojan kaventumiseen, koska koko tietokoneen takavarikoinnin yhteydessä tulevat väistämättä takavarikoiduiksi kaikki tietokoneella ovat tiedot. Kovalevyllä olevien tietojen osalta korkein oikeus on ratkaisussaan KKO 2009:4 hyväksynyt hovioikeuden ratkaisun perustelut: KKO 2009:4: Ratkaisusta KKO 2002:85 ilmenevien periaatteiden mukaisesti hovioikeus katsoi, että poliisilla oli pakkokeinolain 4 luvun 1 :n nojalla sinänsä ollut oikeus kopioida takavarikoidun tietokoneen kovalevy kokonaisuudessaan. Poliisin olisi kuitenkin tullut todettuaan ne tiedostot, joiden osalta pakkokeinolain 4 luvun 1 :n edellytys ei täyttynyt, välittömästi palauttaa ne A:lle, B:lle ja C:lle tai tuhota ne. Poliisi ei ollut edes väittänyt, että olisi syytä olettaa, että valituksessa mainitut tiedostot voisivat yksittäisinä tiedostoina olla todisteena rikosasiassa. Kovalevyn takavarikko ja kopiointi oli tapahtunut Hovioikeus katsoi, että pakkokeinolain 7 luvun 1 a :ssä säädetty suhteellisuusperiaate huomioon ottaen poliisilla oli ollut riittävästi aikaa tutkia kovalevyn kopio ja todeta ne tiedostot, jotka olivat rikostutkinnan kannalta tarpeellisia. Näin ollen edellytyksiä valituksessa mainittujen tiedostojen takavarikon voimassapitämiselle ei ollut. Hovioikeus kumosi käräjäoikeuden päätöksen ja päätöksessään yksilöimiensä tiedostojen kopioihin kohdistuvan takavarikon sekä määräsi edellä mainittujen tiedostojen kopiot heti luovutettaviksi A:lle, B:lle ja C:lle. Lisäksi hovioikeus määräsi, että jollei kopioita voitu teknisistä syistä tai muun syyn vuoksi luovuttaa A:lle, B:lle ja C:lle, sanotut tiedostot oli poistettava kovalevyn kopiolta. Ratkaisusta ilmenee, että pakkokeinolain mukainen suhteellisuusperiaate edellyttää, että vain pakkokeinolain 4 luvun 1 :n edellytykset täyttäviä tietoja voidaan pitää takavarikossa. Nähdäkseni myös takavarikon kohteena olevien henkilöiden yksityisyyden suoja edellyttää tätä. 86 KKO 2008:106 ja KKO 2009:4. 87 KKO 2007:84. Tapauksessa oli kysymys autosta, jossa oli salakuljetettu hopeaketjuja. Siinä autoa ei määrätty menetetyksi. Sen sijaan rikoksentekovälineen arvon menettämisestä on annettu aikaisemminkin ratkaisuja. 88 Näin esimerkiksi tapauksessa HelHO nro
20 6. Lopuksi Yhteenvetona tapauksista voidaan todeta, että ne muodostavat varsin kirjavan kokonaisuuden. Teknisen toimenpiteen loukkausrikkomuksia ei tiettävästi ole tällä hetkellä vireillä muita kuin edellä mainittu hovioikeudessa käsiteltävänä oleva asia. Yksittäisiä oikeudellisia ongelmia tulee varmasti jatkossa ilmaantumaan, mutta keskeisin kysymys tulee jatkossakin olemaan, miten tekijän tekijänoikeuslain 2 :n taloudelliset oikeudet kappaleen valmistamiseen ja yleisön saataviin saattamiseen sopeutuvat verkkoviestintään, sillä tekijänoikeusrikkomuksen ja -rikoksen tunnusmerkistöön kuuluvilla tekijänoikeuksien suojaksi annetuilla säännöksillä on perinteisesti tarkoitettu tekijänoikeuslain 2 ja 3 :n säännöksiä 89. Rikosoikeudellisen legaliteettiperiaatteenkin kannalta tunnusmerkistön ilmeneminen osaksi tekijänoikeuslain säännöksistä on ongelmallinen. Vertaisverkkolevityksen liittyy monia perusoikeuksiin kytköksissä olevia ongelmia, jotka ovat yhteisiä viestintäoikeuden keskeisten perusoikeuksien sananvapauden ja yksityisyyden suojan kanssa. Tekijänoikeuksien merkityksen kasvaessa ja viestinnän mahdollisuuksien laajetessa konfliktit oikeudenhaltijoiden ja käyttäjien välillä kasvavat, koska houkutus hyödyntää verkosta saatavaa materiaalia on suuri. Oikeudenhaltijoiden on oikeuksiensa suojaamiseksi parannettava suojakeinojaan oikeudettomilta hyökkäyksiltä. Tässä taistelussa oikeudenhaltijoiden on muistettava kunnioittaa käyttäjien yksityisyyttä ja sananvapautta pystyäkseen hyödyntämään oikeuksiaan. Toisaalta käyttäjien sananvapaus ei ole poikkeukseton oikeus ja heidän yksityisyyden suojaansa voidaan rajoittaa toiseen perusoikeuteen nähden kollisiotilanteessa. Mitään perusoikeutta ei voida pitää lähtökohtaisesti tärkeämpänä kuin toista. Sen vuoksi soveltamistilanteissa voi olla tarpeen pohtia, milloin jokin perusoikeus tai siitä johdettu oikeus saa liikaa painoarvoa. Sananvapaus on yksi perusoikeus muiden joukossa, eikä se ilman perusteita voi ohittaa muita perusoikeuksia. Aarnio onkin kysynyt, millä perusteella sananvapaus olisi superperusoikeus, joka syrjäyttäisi automaattisesti ilman perusteluita muut perusoikeudet 90. Tekijänoikeutta on puolestaan arvosteltu yksinoikeutena monopolisoivan luonteensa vuoksi. Toisaalta yksinoikeuden kannattajat ovat usein vedonneet siihen, että tekijänoikeus on tekijälle lainsäädännöllä annettu ja turvattu yksinoikeus. Näin saatetaan lainsoveltamistilanteessa usein ajatellakin, ja ajatus on lähtökohtaisesti perusteltu. Lainsoveltajalla on nykyisin perustuslain 106 :n nojalla velvollisuus huolehtia siitä, että perustuslaille annetaan etusija, mikäli lainsäännöksen soveltaminen olisi ilmeisessä ristiriidassa perustuslain kanssa. Tämän vuoksi ratkaisua tehtäessä on mietittävä, millä perusteella jokin säädös on oikeutettu ja ehkä oikeutetumpi kuin jokin toinen. Toisaalta lakien säätämisvaiheessa perusoikeuksien merkitystä pohditaan varsin perusteellisesti. Pohdinnan jälkeen tehdään tietoisia lainsäädäntöratkaisuja, jolloin tietyille 89 Haarmann 2005 s Aarnio 2006 s